Candidaţii pentru prima funcţie în stat au păşit în platoul virtual al televiziunii, alături de Cosmin Prelipceanu. Astăzi vă ducem în spatele camerelor de filmat şi vă arătăm culisele spectacolului jurnalistic care a făcut diferenţa la Digi24.

Spectacolul ştirilor a continuat cu transmisiuni în direct ale corespondenţilor Digi24 aflaţi la sediile de campanie ale ambelor tabere, unde rezultatele erau aşteptate cu sufletul la gură.

Ore bune de muncă şi repetiţii au fost însă în spatele reuşitei echipei de tehnicieni, operatori, regizori şi reporteri. Prima contribuţie a venit din partea colegilor care au creat grafica spectaculoasă.

Coordonarea perfectă a stat în spatele reuşitei proiectului asumat de Digi24 - acela de a informa corect, echilibrat, dar şi spectaculos într-unul dintre cele mai importante momente jurnalistice - seara decisivă a alegerilor prezidenţiale. Totul s-a coordonat din regia de emisie, centrul de comandă al Digi24.